Liberijos herbas

Liberijos herbas – Liberijos Respublikos valstybinis simbolis. Įsigaliojo nuo 1847 m. liepos 16 d.

Herbo skydas geltonu apvadu, skyde vaizduojamas jūros pakrante plaukiantis burinis laivas (simbolizuoja XIX a. atsikrausčiusius atvykėlius liberus), virš jo skrenda taiką ženklinantis baltas balandis su ritiniu snape, iš už horizonto kyla saulė, vaizduojanti valstybės užgimimą. Pakrantėje auganti palmė vaizduoja šalies klestėjimą, skalsą, plūgas ir kastuvas – darbo vertybes.

Virš skydo užrašytas Liberijos šūkis:  – „Laisvės meilė mus atnešė čionais“. Po skydo užrašytas šalies pavadinimas Republic of Liberia.

Kategorija:Liberijos atributika
Kategorija:Valstybiniai herbai